Държавен вестник, бр. 103, 2024 г., стр. 69

БРОЙ  103	
Д Ъ Р Ж А В Е Н  В Е С Т Н И К 	
СТР.  69   
8. информация за периода, в който средст­
вата за измерване от извадката могат да бъдат 
демонтирани и представени за проверка.
(3) Към заявлението се прилага разработена 
от заявителя процедура за вземане на извад­
ката средства за измерване, която да включва 
мерки, предотвратяващи преднамереното 
манипулиране или влошаването на техничес­
ките и метрологичните характеристики на 
средствата за измерване в периода от техния 
демонтаж до представянето им при лицето, 
което ще извърши проверката.
(4) В едномесечен срок от получаване на 
заявлението се извършва преглед на докумен­
тацията, изпраща се на заявителя писмено 
становище за приложимостта на метода по 
приложение № 2 и се съгласува процедурата 
за вземане на образци. В становището се по­
сочват индивидуалните номера на средствата 
за измерване от извадката, които да бъдат 
демонтирани и проверени.
(5) На лицето по ал. 2, т. 7 се изпраща 
окончателният списък на одобрените инди­
видуални номера на средствата за измерване 
от извадката.
(6) Проверката на средствата за измерва­
не от извадката се извършва в присъствие 
на определени от Българския институт по 
метрология служители.
(7) В двуседмичен срок след получаване 
на резултатите от проверката служителите 
на Българския институт по метрология при­
лагат статистическия метод за контрол по 
приложение № 2 и съставят протокол, който 
се изготвя в два екземпляра и съдържа:
1. данни за заявителя;
2. описание на партидата средства за из­
мерване;
3. описание на извадката;
4. данни за резултатите от проверка на 
средствата за измерване от извадката;
5. извадковия план;
6. резултатите от прилагането на статис­
тическия метод за контрол;
7. заключение относно удължаването на 
срока на валидност на последващата проверка 
на средствата за измерване в партидата.
(8) Когато резултатите от статистическия 
контрол удовлетворяват критериите на мето­
да по приложение № 2, срокът на валидност 
на последващата проверка на средствата за 
измерване в партидата се удължава с 50 % от 
срока, определен със заповед на председателя 
на Държавната агенция за метрологичен и 
технически надзор.
(9) Когато резултатите от проверката на 
средствата за измерване, включени в извад­
ката, съответстват на изискванията, срокът 
на валидност на тези средства за измерване 
е съгласно заповедта на председателя на 
Държавната агенция за метрологичен и тех­
нически надзор.
(10) Когато резултатите от статистическия 
контрол не удовлетворяват критериите на 
метода по приложение № 2, заявителят пред­
ставя средствата за измерване в партидата за 
последваща проверка преди изтичане срока 
на валидност на предходната или ги заменя 
с други средства за измерване с валиден срок 
на проверката.
(11) Заявителят получава екземпляр от 
протокола по ал. 7 срещу документ за пла­
тена държавна такса, освен когато таксата е 
заплатена по електронен път. Информация 
за удължаването на срока на валидност на 
последващата проверка на партидата средства 
за измерване се публикува на официалната 
интернет страница на Българския институт 
по метрология.
Чл. 492. Документите по чл. 487, ал. 1 и 
по чл. 491, ал. 1 могат да бъдат подавани и 
по електронен път при условията и по реда 
на Закона за електронния документ и елек­
тронните удостоверителни услуги и на Закона 
за електронното управление.
Чл. 493. Българският институт по мет­
рология поддържа служебен регистър на 
извършените от института първоначални и 
последващи проверки на средства за измерва­
не, които подлежат на метрологичен контрол. 
Достъп от разстояние до регистъра може да се 
предостави и на други органи на държавната 
администрация.
Г л а в а  ч е т в ъ р т а 
ЗНАЦИ ЗА УДОСТОВЕРЯВАНЕ НА РЕЗУЛ­
ТАТИТЕ ОТ КОНТРОЛА НА СРЕДСТВАТА 
ЗА ИЗМЕРВАНЕ
Чл. 494. Знаците, които удостоверяват 
резултатите от контрола на средствата за 
измерване, са:
1. знак за одобрен тип – съгласно приложе­
ние № 32;
2. знак за „ЕИО одобрен тип“ – съгласно 
приложение № 33;
3. знак за ограничено одобряване на 
типа – съгласно приложение № 34;
4. знаци за първоначална проверка – съг­
ласно приложение № 35;
5. знаци за „ЕИО първоначална провер­
ка“ – съгласно приложение № 36;
6. знак за последваща проверка – съгласно 
приложение № 37;
7. знак за забрана за употреба на средството 
за измерване – съгласно приложение № 38.
Чл. 495. (1) Знаците по чл. 494, т. 1 – 6 се 
поставят, когато при контрола на средството 
за измерване се установи съответствието му 
с техническите и метрологичните изисквания 
към него и/или с одобрения тип.
(2) Знакът по чл. 494, т. 7 се поставя, ко­
гато при последваща проверка се установи 
несъответствие на средството за измерване с 
одобрения тип и с изискванията за максимал­